----

----

I Ανακοινώσεις

Επιτροπή

----

Ισοτιμίες του ευρώ (1)

15 Ιουνίου 2005

(2005/C 146/01)

1 ευρώ= 

----

(1)

Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

----

----

Συνοπτικά στοιχεία που κοινοποιήθηκαν από τα κράτη μέλη σχετικά με τις κρατικές ενισχύσεις δυνάμει του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων

(2005/C 146/02)

Αριθ. ενίσχυσης: XA Αριθ. 62/04

Κράτος μέλος: Ιταλία

Περιφέρεια: Περιφέρεια Marche

Ονομασία καθεστώτος ενισχύσεων: Συνεισφορές για γεωργικές και ζωοτεχνικές παραγωγικές δραστηριότητες πληγείσες από τη σεισμική κρίση που άρχισε στις 26 Σεπτεμβρίου 1997, για επενδύσεις προοριζόμενες για τον υγειονομικό εξοπλισμό προσωρινών στάβλων που μετατράπηκαν σε μόνιμους

Νομική βάση: Art.2 Legge regionale n. 21 del 10 dicembre 2003«Trasformazione in costruzioni a carattere permanente degli alloggi prefabbricati temporanei installati a seguito degli eventi sismici iniziati il 26 settembre 1997». Delibera giunta regionale n 789 del 13.7.2004

Ετήσια προβλεπόμενη δαπάνη για το καθεστώς: Η συνολική δαπάνη που προβλέπεται για τη διετία 2004/2005 ανέρχεται σε 1 000 000,00 ευρώ.

Μέγιστη ένταση της ενίσχυσης: Το καθεστώς ενισχύσεων προβλέπει συνεισφορές κεφαλαίου για την πραγματοποίηση επενδύσεων σε υποδομές αναγκαίες για τη μετατροπή μόνιμων κατασκευών.

Η συνεισφορά ισούται με το 50 % της δαπάνης για την υλοποίηση των επιλέξιμων παρεμβάσεων, υπολογιζόμενης με τη χρήση τιμών όχι ανώτερων των τιμών του επίσημου τιμοκαταλόγου της Περιφέρειας Marche εις ό,τι αφορά τα δημόσια έργα και, πάντως, εντός των ορίων των εγκριθεισών δαπανών:

135,00 ευρώ ανά τμ. για έργα υγειονομικού/αποχετευτικού χαρακτήρα. Στην ως άνω υπολογισθείσα τιμή πρέπει να προστεθεί η ακόλουθη εισφορά

6,00 ευρώ ανά τμ. για τις τεχνικές δαπάνες που συνεπάγονται τα έργα υγειονομικού/αποχετευτικού χαρακτήρα.

Στο ως άνω υπολογισθέν ποσό μπορούν να προστεθούν οι συναφείς φορολογικές επιβαρύνσεις (IVA, Cnpaia, κ.λπ.), εφόσον δεν είναι ανακτήσιμες.

Δεδομένου ότι οι εν λόγω στάβλοι βρίσκονται σε δήμους οι οποίοι, στο σύνολό τους, εμπίπτουν στον ορισμό της μειονεκτικής περιοχής, σύμφωνα με την ταξινόμηση που καθορίζεται στην κοινοτική οδηγία αριθ. 268/75, όπως ενσωματώθηκε και τροποποιήθηκε, είναι σκόπιμο να εφαρμοστεί ακαθάριστη ένταση ενίσχυσης 50 %. Ειδικότερα, πρόκειται για τις ίδιες περιοχές που περιέχονται στον κατάλογο του παραρτήματος 3 ή/και του παραρτήματος 12 του DDS/SAR αριθ. 196/04 σχετικά με τα κοινά παραρτήματα σχετικά με τις προσκλήσεις υποβολής προσφορών για την υλοποίηση των μέτρων του PSR.

Ημερομηνία εφαρμογής: Από το 2004, και οπωσδήποτε 10 εργάσιμες ημέρες μετά από την αποστολή του παρόντος ερωτηματολογίου, όπως προβλέπεται στο πρώτο εδάφιο του άρθρου 19 του κανονισμού (ΕΚ) αριθ. 1/2004.

Διάρκεια του καθεστώτος: Η προθεσμία λήξεως της χορήγησης της ενίσχυσης είναι η 31.12.2005.

Σκοπός της ενίσχυσης: Η ενίσχυση αφορά τις μικρομεσαίες γεωργικές επιχειρήσεις, ατομικές ή συνεταιρισμένες, οι οποίες ανταποκρίνονται στα κριτήρια αποδοτικότητας που έχουν οριστεί στο PSR της Περιφέρειας Marche, ήδη εγκεκριμένο από την Επιτροπή με την απόφαση C(2000) 2726 τελικό της 26.9.2000, και αναφέρεται στο άρθρο 4 του κανονισμού (ΕΚ) αριθ. 1/2004.

Οι επιδιωκόμενοι στόχοι συνίστανται, σύμφωνα με αυτά που προβλέπει το προαναφερθέν άρθρο 4, στη βελτίωση και τη μετατροπή της παραγωγής, στην προστασία και βελτίωση του φυσικού περιβάλλοντος, των συνθηκών υγιεινής στις εκμεταλλεύσεις και στην καλή διαβίωση των εκτρεφόμενων ζώων.

Ειδικότερος στόχος του περιφερειακού νόμου που αναφέρεται στη νομική βάση είναι η διαφύλαξη της κληρονομιάς που συνιστούν οι στάβλοι και οι σταχυαποθήκες, που είναι απαραίτητες για τις γεωργικές παραγωγικές δραστηριότητες, αποφεύγοντας τις σημαντικές περιβαλλοντικές επιπτώσεις που θα μπορούσε να είχε η υποκατάσταση των ως άνω ξύλινων κατασκευών από νέες, από οπλισμένο σκυρόδεμα.

Επιλέξιμες δαπάνες: Οι επιλέξιμες δαπάνες, σύμφωνα με όσα προβλέπει το τέταρτο εδάφιο του άρθρου 4 του κανονισμού (ΕΚ) αριθ. 1/2004, είναι αυτές που αφορούν τις παρεμβάσεις για τη συμμόρφωση των στάβλων με τις ισχύουσες διατάξεις υγειονομικού/αποχετευτικού χαρακτήρα, συμπεριλαμβανομένης της κατασκευής κατάλληλων σηπτικών βόθρων.

Διευκρινίζεται ότι η επιλεξιμότητα των δαπανών εξαρτάται από την ημερομηνία έγκρισης της ενίσχυσης.

Ενδιαφερόμενος κλάδος: Το καθεστώς εφαρμόζεται στις μικρομεσαίες επιχειρήσεις που δραστηριοποιούνται στον τομέα της παραγωγής, μεταποίησης και εμπορίας γεωργικών προϊόντων

Ονομασία και διεύθυνση της αρχής που εγκρίνει την ενίσχυση: REGIONE MARCHE — Centro operativo di Muccia e Fabriano

Άλλες πληροφορίες: Οι ενισχύσεις θα χορηγηθούν αποκλειστικά στις γεωργικές ΜΜΕ αποδεδειγμένης αποδοτικότητας, για προϊόντα για τα οποία υφίστανται ή θα υπάρχουν, μελλοντικά, κανονικές αγορές, για επενδύσεις που δεν συνεπάγονται αύξηση της παραγωγικής ικανότητας των ιδίων ΜΜΕ άνω του 20 % σε μονάδες ζωικού κεφαλαίου για τη ζωική παραγωγή και σε καλλιεργούμενες εκτάσεις για τη φυτική παραγωγή.

Εις ό,τι αφορά τα κριτήρια και τις ρυθμίσεις ελέγχου της τήρησης των ανωτέρω όρων [5ο, 6ο, 8ο εδάφιο, στοιχείο α) του άρθρου 4 του κανονισμού (ΕΚ) αριθ. 1/2004] διευκρινίζεται ότι θα γίνει προσφυγή σε όσα έχει ήδη καθορίσει το PSR της Περιφέρειας Marche, και δη στον κανονισμό του 1257/99, που έχει ήδη εγκριθεί από την Επιτροπή με την απόφαση C(2000) 2726 τελικό της 26.9.2000 και δημοσιεύθηκε στο Ίντερνετ, στον ιστότοπο www.agri.marche.it

Αριθ. ενίσχυσης: XA 1/05

Κράτος μέλος: Ηνωμένο Βασίλειο

Περιφέρεια: Lancashire (συμπεριλαμβανομένων των μοναδιαίων περιοχών δικαιοδοσίας (unitary authority areas) του Blackpool και του Blackburn) και τα διοικητικά διαμερίσματα Wigan, Bolton, Bury, Rochdale και Oldham.

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Rural Business Facilitation Service (Lancashire and North Manchester)

Νομική βάση: Section 5 of the Regional Development Agencies Act 1998

Ετήσια δαπάνη που προβλέπεται στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: Ο συνολικός προϋπολογισμός του καθεστώτος θα ανέλθει σε 3 490 068 λίρες στερλίνες. Το ποσό αυτό θα κατανεμηθεί σε 4 οικονομικά έτη ως εξής:

Μέγιστη ένταση της ενίσχυσης: 100 % για την αρχική παροχή συμβουλών από τη Rural Business Facilitation Service.

50 % για υπηρεσίες συμβουλευτικής εις βάθος παρεχόμενες από εξωτερικούς εμπειρογνώμονες.

Ημερομηνία εφαρμογής: Το καθεστώς εφαρμόζεται από τις 31 Ιανουαρίου 2005.

Διάρκεια του καθεστώτος ή της μεμονωμένης ενίσχυσης: Το καθεστώς θα ισχύει μέχρι τις 30 Ιουνίου 2007.

Στόχος της ενίσχυσης: Ανάπτυξη του τομέα — το καθεστώς θα συμβάλει στη μακροπρόθεσμη ανάπτυξη της αγροτικής οικονομίας του Lancashire μέσω της παροχής συμβουλών και τεχνικής στήριξης στους αγρότες και στις γεωργικές επιχειρήσεις, με σκοπό τη βελτίωση των επιχειρησιακών επιδόσεων και της αποδοτικότητας.

Επιλέξιμες δαπάνες θα είναι εκείνες που σχετίζονται με τις υπηρεσίες συμβουλευτικής σύμφωνα με το άρθρο 14 του κανονισμού (ΕΚ) αριθ. 1/2004.

Σχετικοί τομείς: Το καθεστώς εφαρμόζεται σε όλες τις γεωργικές επιχειρήσεις, συμπεριλαμβανομένων των παραγωγικών, των μεταποιητικών και των εμπορικών. Καλύπτει όλους τους κλάδους.

Όνομα και διεύθυνση της χορηγούσας αρχής: 

Διεύθυνση στο Διαδίκτυο: www.defra.gov.uk/farm/state-aid/setup/exist-exempt.htm. Επιλέξτε «Rural Business Facilitation Service (Lancashire and North Manchester)». Διαφορετικά, μπορείτε να επισκεφθείτε απευθείας τον δικτυακό τόπο http://defraweb/farm/state-aid/setup/schemes/rbfs.pdf.

Λοιπές πληροφορίες: Το καθεστώς θα εξασφαλίσει ένα πρώτο κέντρο επικοινωνίας για τις επιχειρήσεις που δραστηριοποιούνται στις αγροτικές περιοχές του Lancashire και του North Manchester και αναζητούν αρχικές συμβουλές με σκοπό τη βελτίωση και ανάπτυξη των δραστηριοτήτων τους. Στη συνέχεια, θα τεθεί στη διάθεσή τους μια διεξοδικότερη υπηρεσία συμβουλευτικής. Σε περίπτωση που διατίθεται ήδη επιδοτούμενη συμβουλευτική μέσω άλλων καθεστώτων παροχής συμβουλών, χρηματοδοτούμενων από την κυβέρνηση, οι ενδιαφερόμενοι θα παραπέμπονται σ' αυτά. Εφόσον δεν διατίθενται αλλού τέτοια συστήματα παροχής συμβουλών, το προσωπικό της Rural Business Facilitation Service θα εξασφαλίσει τη συμβουλευτική αυτή ή θα παραπέμψει τους ενδιαφερόμενους σε εξωτερικούς συμβούλους. Στην τελευταία αυτή περίπτωση, η ένταση της ενίσχυσης μειώνεται από 100 % σε 50 % (βλ. ανωτέρω).

Το καθεστώς απευθύνεται σε όλες τις επιχειρήσεις που δραστηριοποιούνται σε αγροτικές περιοχές και όχι μόνο στις γεωργικές επιχειρήσεις. Οι ενισχύσεις προς τις μη γεωργικές επιχειρήσεις θα καταβάλλονται λαμβάνοντας υπόψη τον κανονισμό 69/2001 της Επιτροπής για τις ενισχύσεις ήσσονος σημασίας.

Αριθ. ενίσχυσης: XA No 02/05

Κράτος μέλος: Iταλία

Περιφέρεια: Περιφέρεια Umbria

Ονομασία του καθεστώτος ενίσχυσης: Εφαρμογή των μέτρων στήριξης των επενδύσεων στον τομέα των γεωργικών ειδών διατροφής

Νομική βάση: Il regime di aiuti in argomento, avviato a far data dalla pubblicazione del bando pubblico (4 novembre 2004), è da considerarsi come riapertura dei termini di presentazione delle domande di aiuto a valere delle Misure 1.1.1. (a), 1.2.1 (g) e 1.2.2.(m) del PSR della Regione Umbria la cui copertura finanziaria è assicurata con risorse regionali, qualora non si rendessero disponibili risorse nazionali aggiuntive sulla dotazione del Piano di Sviluppo Rurale dell'Umbria.

Προβλεπόμενη ετήσια δαπάνη: 50 εκατ. ευρώ (εκτίμηση)

Μέγιστη ένταση της ενίσχυσης: μεταβλητή ανάλογα με τον τύπο των επιτρεπόμενων επενδύσεων:

40 % της δαπάνης για επενδύσεις σε ακίνητα και πάγια κινητά στοιχεία αναλόγως του προορισμού τους (επενδύσεις σε γεωργικές εκμεταλλεύσεις και στη μεταποίηση και την εμπορία γεωργικών προϊόντων)

20 % της δαπάνης για την αγορά μηχανών και κινητού εξοπλισμού (επενδύσεις σε γεωργικές εκμεταλλεύσεις)

έως το 50 % των δαπανών για την εισαγωγή συστημάτων ελέγχου της ποιότητας των γεωργικών εκμεταλλεύσεων σύμφωνα με τα κριτήρια του προτύπου ISO 9000, με όριο 100 000 ευρώ ανά γεωργική εκμετάλλευση

έως το 50 % για τις επιχειρήσεις γεωργικών προϊόντων διατροφής και 80 % για τις γεωργικές επιχειρήσεις, των δαπανών για την υλοποίηση προγραμμάτων υγειονομικού αυτοελέγχου σύμφωνα με το μοντέλο HACCP, με όριο 100 000 ευρώ ανά γεωργική εκμετάλλευση

έως το 60 % για τις επιχειρήσεις γεωργικών προϊόντων διατροφής και 80 % για τις γεωργικές επιχειρήσεις, των δαπανών για την εισαγωγή συστημάτων ελέγχου της ιχνηλασιμότητας προϊόντων διατροφής και πιστοποίησης της διατροφικής αλυσίδας

έως το 80 % των επιτρεπόμενων δαπανών για το σχεδιασμό και την υλοποίηση έργων μάρκετινγκ γεωργικών προϊόντων ποιότητας

έως το 50 % των επιτρεπόμενων δαπανών για την εκ των προτέρων διάθεση προδιαγραφών όσον αφορά την ποιότητα, τεχνικών μελετών, μελετών σκοπιμότητας και σχεδιασμού για τον χαρακτηρισμό ή/και την τυποποίηση των κατηγοριών προϊόντων και για την παρουσίαση προϊόντων ποιότητας

Ημερομηνία εφαρμογής: 

Διάρκεια του καθεστώτος: 1 έτος

Σκοπός της ενίσχυσης: Ενίσχυση της ολοκλήρωσης των διαφόρων παραγόντων του συστήματος γεωργικών προϊόντων διατροφής. Σχετικά άρθρα: (4, 7, 13)

Επιτρεπόμενες δαπάνες: 

Ενισχύσεις παραγωγής (άρθρο 4)

Μεταποίηση και εμπορία (άρθρο 7)

Ενισχύσεις για την προώθηση και την εμπορία γεωργικών προϊόντων ποιότητας (άρθρο 13)

Σχετικοί τομείς: το καθεστώς ισχύει για την παραγωγή, τη μεταποίηση ή/και την εμπορία των γεωργικών προϊόντων που προβλέπονται στο άρθρο 2 του κανονισμού (ΕΚ) αριθ. 1/2004. Ούτως ή άλλως δεν είναι επιλέξιμες οι επενδύσεις που αυξάνουν την παραγωγική ικανότητα στους τομείς για τους οποίους υπάρχουν ειδικά όρια στο πλαίσιο των κοινών οργανώσεων της αγοράς, καθώς δεν είναι βέβαιη η κατάλληλη διοχέτευση των προϊόντων στην αγορά.

Ονομασία και διεύθυνση των αρχών χορήγησης της ενίσχυσης: Regione Umbria — Direzione Attività Produttive. Centro Direzionale Fontivegge — I-06100 Perugia

Indirizzo e_mail: fgarofalo@regione.umbria.it

Ιστότοπος: www.regione.umbria.it

Αριθ. ενίσχυσης: XA 03/05

Κράτος μέλος: Ισπανία

Περιφέρεια: Castilla y León

Τίτλος του καθεστώτος ενίσχυσης: Ενισχύσεις υπέρ της προαγωγής των συνεταιρισμών στην Αυτόνομη Κοινότητα της Castilla y León

Νομική βάση: Orden AYG.../2005, de ... febrero, de la Consejería de Agricultura y Ganadería, por la que se regulan y convocan ayudas destinadas a la promoción del movimiento cooperativo en la comunidad autónoma de Castilla y León.

Το συγκεκριμένο καθεστώς ενισχύσεων καλύπτεται από τις εξαιρέσεις που προβλέπει ο κανονισμός (ΕΚ) 1/2004 της Επιτροπής, 23ης Δεκεμβρίου 2003, και συμφωνεί με τις διατάξεις των άρθρων 10, 13 και 14 του προαναφερθέντος κανονισμού όσον αφορά αντιστοίχως τις ενισχύσεις υπέρ των ενώσεων των παραγωγών, τις ενισχύσεις υπέρ της παραγωγής και της εμπορικής διακίνησης προϊόντων ποιότητας και την τεχνική υποστήριξη του γεωργικού τομέα.

Ετήσιες δαπάνες που προβλέπονται στο πλαίσιο του καθεστώτος ενίσχυσης ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση: Η προβλεπόμενη επιχορήγηση για το 2005 ανέρχεται σε 1 200 000 ευρώ

Μέγιστη ένταση της ενίσχυσης: 

Ημερομηνία θέσης σε ισχύ: Το συγκεκριμένο καθεστώς ενισχύσεων προβλέπεται να τεθεί σε ισχύ το Μάρτιο του 2005.

Διάρκεια του καθεστώτος ενίσχυσης ή της μεμονωμένης ενίσχυσης: Το καθεστώς ενίσχυσης παραμένει εν ισχύ έως τις 31 Δεκεμβρίου 2006.

Στόχος της ενίσχυσης: 

Γενικός στόχος: Ενίσχυση των γεωργικών συνεταιρισμών στην Αυτόνομη Κοινότητα της Castilla y León.

Δευτερεύοντες στόχοι: 

Νομική βάση: 

Επιλέξιμες δαπάνες που καλύπτονται από το καθεστώς ενίσχυσης ή τη μεμονωμένη ενίσχυση: 

Εμπλεκόμενος(-οι) τομέας(-είς): Ο γεωργικός τομέας εν γένει και ιδιαίτερα οι γεωργικές ενώσεις.

Σημείωση: θεωρούνται άρτι συγκροτηθέντες οι συνεταιρισμοί που έχουν λάβει πρόσφατα άδεια δίχως εν τούτοις κατά την ημερομηνία θέσης σε ισχύ του συγκεκριμένου καθεστώτος ενίσχυσης να έχουν ακόμη αναλάβει δράση ή παράσχει οιαδήποτε υπηρεσία.

Όνομα και διεύθυνση της αρμόδιας αρχής: Η ενίσχυση χορηγείται εκ μέρους της Junta de Castilla y León, και με τη διαχείρισή της επιφορτίζεται η Dirección General de Industrialización y Modernización Agraria de la Consejería de Agricultura y Ganadería.

C/ Rigoberto Cortejoso, 14 — E-47014- Valladolid (España).

Διεύθυνση ιστοτόπου: Το κείμενο του καθεστώτος ενίσχυσης θα δημοσιευθεί πλήρως στον ιστοτόπο της Junta de Castilla y León http://www.jcyl.es/agrocomercializacion.

Διάφορα: Η διαχείριση των ενισχύσεων διέπεται από το διάταγμα και είναι σύμφωνη με τις διατάξεις του άρθρου 18 του κανονισμού όσον αφορά τη συσώρρευση ενισχύσεων.

Αριθ. ενίσχυσης: XA 04/05

Κράτος μέλος: Ισπανία

Περιφέρεια: Το σύνολο της εθνικής επικράτειας

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Ενισχύσεις προς τους κατόχους γαλακτοκομικών εκμεταλλεύσεων για την κάλυψη των δαπανών του ελέγχου των γαλακτοκομικών προϊόντων.

Νομική βάση: Real Decreto por el que se regula el control oficial del rendimiento lechero para la evaluación genética en las especies bovina, ovina y caprina

Ετήσια δαπάνη που προβλέπεται στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: 2 500 000 ευρώ

Μέγιστη ένταση της ενίσχυσης: Έως 70 % του κόστους του ελέγχου των γαλακτοκομικών προϊόντων.

Ημερομηνία εφαρμογής: 2005

Διάρκεια του καθεστώτος ή της μεμονωμένης ενίσχυσης: Έως τις 31 Δεκεμβρίου 2006.

Στόχος της ενίσχυσης: Ενισχύσεις προς τις ΜΜΕ (κατόχους εκμεταλλεύσεων εκτροφής γαλακτοπαραγωγών ζώων) με σκοπό την προώθηση δραστηριοτήτων επιλογής, διατήρησης και προαγωγής φυλών ζώων. Εμπίπτουν στο πεδίο εφαρμογής των ακόλουθων άρθρων του κανονισμού (ΕΚ) αριθ. 1/2004, σχετικά με τις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων: Άρθρο 15 στοιχείο β): ενίσχυση σε ποσοστό μέχρι 70 % των δαπανών για δοκιμές που πραγματοποιούνται από τρίτους ή για λογαριασμό τρίτων με σκοπό τον προσδιορισμό της γενετικής ποιότητας ή της απόδοσης του ζωικού κεφαλαίου.

Σχετικοί τομείς: κάτοχοι εκμεταλλεύσεων εκτροφής βοοειδών και αιγοπροβάτων γαλακτοπαραγωγής εγγεγραμμένων στα γενεαλογικά βιβλία.

Όνομα και διεύθυνση της χορηγούσας αρχής: Ministerio de Agricultura, Pesca y Alimentación, Dirección General de Ganadería, Alfonso XII, no 62, Ε-28014, Madrid.

Διεύθυνση στο Διαδίκτυο: www.mapa.es-Sección Ganadería

Αριθ. ενίσχυσης: XA 05/05

Κράτος μέλος: Γαλλία

Περιφέρεια: Département de La Manche

Τίτλος του καθεστώτος ενίσχυσης: Ενισχύσεις για υπόστεγα προς τους συνεταιρισμούς οι οποίοι έχουν ως αντικείμενο την από κοινού χρήση του γεωργικού εξοπλισμού

Νομική βάση: 

Ετήσια δαπάνη που προβλέπεται στο πλαίσιο του καθεστώτος: Ενισχύσεις ύψους 54 000 ευρώ ετησίως (κατ' ανώτατο όριο)

Μέγιστη ένταση της ενίσχυσης: 30 % των επενδύσεων, με ανώτατο όριο ενίσχυσης 13 500 ευρώ ανά επένδυση.

Ημερομηνία εφαρμογής: Μόλις παραληφθεί, εντός του 2005, η απόδειξη παραλαβής από την Ευρωπαϊκή Επιτροπή.

Διάρκεια του καθεστώτος: Έως τις 31 Δεκεμβρίου 2007 το αργότερο.

Στόχος της ενίσχυσης: Στόχος του συστήματος είναι να ευνοηθεί η ομαδική επένδυση και να μειωθεί το κόστος παραγωγής, διευκολύνοντας την κατασκευή, την αγορά, τον εκσυγχρονισμό, τη διευθέτηση ή την επέκταση υπόστεγων που προορίζονται για την αποθήκευση του γεωργικού εξοπλισμού των συνεταιρισμών οι οποίοι έχουν ως αντικείμενο την από κοινού χρήση γεωργικού εξοπλισμού.

Φύση των επιλέξιμων για ενίσχυση ενεργειών: Οι ακόλουθες επενδύσεις είναι επιλέξιμες σύμφωνα με το άρθρο 4 του κανονισμού (ΕΚ) αριθ. 1/2004 της Επιτροπής της 23ης Δεκεμβρίου 2003: κατασκευή, αγορά, εκσυγχρονισμός, διευθέτηση ή επέκταση υπόστεγων.

Σχετικοί τομείς: Ο τομέας της γεωργικής παραγωγής στο σύνολό του.

Όνομα και διεύθυνση της χορηγούσας αρχής: 

Διεύθυνση στο Διαδίκτυο: http: //www.cg50.fr/le guide des aides

Αριθ. ενίσχυσης: XA 06/05

Κράτος μέλος: Ουγγαρία

Περιφέρεια: Ουγγαρία

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Πρόγραμμα χορήγησης δανείων για αγροτική ανάπτυξη

3 υποπρογράμματα:

Νομική βάση: 

Ετήσια δαπάνη που προβλέπεται στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: Ο συνολικός προϋπολογισμός που διατίθεται για το πρόγραμμα χορήγησης δανείων ανέρχεται σε 40 δισ. HUF. Σύμφωνα με το νόμο για τον εθνικό προϋπολογισμό, η κυβέρνηση εγγυάται τη συναλλαγματική ισοτιμία για το ποσό αυτό ώστε να προτείνονται δάνεια με επιτόκιο χαμηλότερο από εκείνο της αγοράς.

Το ποσό της ενίσχυσης που περιέχεται στα δάνεια θα υπολογίζεται με τη βοήθεια του ακόλουθου τύπου:

όπου  και

TT το ποσό της ενίσχυσης

Q το ποσό του δανείου

i το επιτόκιο αναφοράς

i' το προτιμησιακό επιτόκιο

P η διάρκεια (συμπεριλ. της περιόδου χάριτος)

F η περίοδος χάριτος

rP r στη δύναμη P

rF r στη δύναμη F

Το πρόγραμμα χορήγησης δανείων είναι δυνατόν να συνδυαστεί επίσης με εγγύηση από οργανισμό εγγυοδοσίας και κρατική αντεγγύηση ύψους 70 %. Η μέθοδος υπολογισμού του ύψους της ενίσχυσης που περιέχεται στις πιστωτικές εγγυήσεις υποβλήθηκε στην Ευρωπαϊκή Επιτροπή στις 31 Αυγούστου 2004 προκειμένου να ενσωματωθεί στον κατάλογο των υφιστάμενων κρατικών ενισχύσεων του γεωργικού τομέα. (Κοινοποίηση αριθ. 82-83)

Μέγιστη ένταση της ενίσχυσης: Η μέγιστη ένταση της ενίσχυσης για κάθε υποπρόγραμμα δεν πρέπει να υπερβαίνει:

Σε περίπτωση σώρευσης ενισχύσεων, εφαρμόζεται το άρθρο 18 παράγραφος 2 του κανονισμού (ΕΚ) αριθ. 1/2004.

Το μέγιστο ύψος της ενίσχυσης δεν είναι δυνατόν να υπερβαίνει τα 6 εκατ. ευρώ, ή στην περίπτωση των νέων αγροτών τα 6 375 000 HUF (25 000 ευρώ).

Ημερομηνία εφαρμογής: Μπορούν να συναφθούν συμβάσεις στο πλαίσιο του προγράμματος χορήγησης δανείων από την ημερομηνία ενάρξεως ισχύος του σχετικού κυβερνητικού διατάγματος έως τις 31 Δεκεμβρίου 2006

Διάρκεια του καθεστώτος ή της μεμονωμένης ενίσχυσης: 15 έτη κατ' ανώτατο όριο (Δεκέμβριος 2021)

Στόχος της ενίσχυσης: 

Κατά τη διάρκεια της εφαρμογής του προγράμματος χορήγησης δανείων, η Ουγγρική Τράπεζα Ανάπτυξης (Magyar Fejlesztési Bank Részvénytársaság) θα εφαρμόσει τα σχετικά άρθρα του κανονισμού (ΕΚ) αριθ. 1/2004. Τα υποπρογράμματα Α, Β και Γ βασίζονται στα άρθρα 4,7 και 8 του κανονισμού (ΕΚ) αριθ. 1/2004.

Οι επιλέξιμες δαπάνες προσδιορίζονται σύμφωνα με τους όρους που προβλέπονται στα προαναφερθέντα άρθρα του κανονισμού (ΕΚ) αριθ. 1/2004. Αναλυτικές πληροφορίες σχετικά με τις επιλέξιμες δαπάνες παρέχονται στην περιγραφή του προγράμματος που έχει συντάξει η τράπεζα και που διατίθεται επίσης στο Διαδίκτυο στην κατωτέρω διεύθυνση.

Σχετικοί τομείς: Γεωργικός τομέας

Το παρόν πρόγραμμα εφαρμόζεται στην παραγωγή και πρώτη μεταποίηση γεωργικών προϊόντων, καθώς και στις σχετικές με τα γεωργικά προϊόντα υπηρεσίες.

Όνομα και διεύθυνση της χορηγούσας αρχής: Magyar Fejlesztési Bank Részvénytársaság. 1051 Budapest, Nádor u. 31.

Διεύθυνση στο Διαδίκτυο: http://www.fvm.hu/main.php?folderID=1569

Λοιπές πληροφορίες: Αρμόδιος: Németh Szilvia

mailto: NemethS@posta.fvm.hu

Αριθ. ενίσχυσης: XA 7/05

Κράτος μέλος: Ηνωμένο Βασίλειο

Περιφέρεια: Dorset (συμπεριλαμβανομένων των μοναδιαίων περιοχών δικαιοδοσίας (unitary authority areas) Bournemouth και Poole)

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Dorset Agricultural Advisory Service (Υπηρεσία παροχής συμβουλών σε αγροτικά θέματα του Dorset)

Νομική βάση: Local Government Act 2000 (Part one)

Ετήσια δαπάνη που προβλέπεται στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: 

Μέγιστη ένταση της ενίσχυσης: Η ένταση της ενίσχυσης ανέρχεται σε 100 %.

Ημερομηνία εφαρμογής: Οι αγρότες και ιδιοκτήτες αγροτικών επιχειρήσεων θα μπορούν να συμβουλευθούν την υπηρεσία από τις 10 Φεβρουαρίου 2005 και μετά.

Διάρκεια του καθεστώτος ή της μεμονωμένης ενίσχυσης: Το καθεστώς θα ισχύει μέχρι τις 22 Ιουνίου 2007. Ενισχύσεις θα καταβάλλονται μέχρι τις 30 Ιουνίου 2007.

Στόχος της ενίσχυσης: Στόχος της ενίσχυσης είναι η ανάπτυξη του κλάδου των αγροτικών επιχειρήσεων. Η ενίσχυση χορηγείται σύμφωνα με το άρθρο 14 του κανονισμού (ΕΚ) αριθ. 1/2004. Οι επιλέξιμες δαπάνες είναι εκείνες που σχετίζονται με τις υπηρεσίες συμβουλευτικής.

Σχετικοί τομείς: Το καθεστώς εφαρμόζεται στις επιχειρήσεις γεωργικής παραγωγής καθώς και στις επιχειρήσεις μεταποίησης και εμπορίας της οικείας γεωργικής παραγωγής.

Όνομα και διεύθυνση της χορηγούσας αρχής: 

Ο οργανισμός που διαχειρίζεται το καθεστώς είναι ο ακόλουθος

Διεύθυνση στο Διαδίκτυο: www.defra.gov.uk/farm/state-aid/setup/exist-exempt.htm. Επιλέξτε «Dorset Agricultural Advisory Services». Διαφορετικά, μπορείτε να επισκεφθείτε απευθείας τον δικτυακό τόπο www.defra.gov.uk/farm/state-aid/setup/schemes/dorset.pdf.

Λοιπές πληροφορίες: Το καθεστώς θα απευθύνεται στις μη γεωργικές αγροτικές επιχειρήσεις καθώς και στις γεωργικές επιχειρήσεις. Οι ενισχύσεις προς τις μη γεωργικές επιχειρήσεις θα καταβάλλονται λαμβάνοντας υπόψη τον κανονισμό 69/2001 της Επιτροπής για τις ενισχύσεις ήσσονος σημασίας.

Το παρών καθεστώς δεν επιτρέπει στους δικαιούχους να επιλέγουν τον πάροχο υπηρεσιών. Ο πάροχος υπηρεσιών θα είναι η Royal Bath & West of England Society, η οποία έχει επιλεγεί με βάση τους κανόνες της αγοράς, όπως προβλέπεται στο άρθρο 14, παράγραφος 5, του κανονισμού (ΕΚ) αριθ. 1/2004.

Ημερομηνία και υπογραφή εξ ονόματος του Υπουργείου Περιβάλλοντος, Τροφίμων και Αγροτικών Υποθέσεων (Department for Environment, Food and Rural Affairs) (αρμόδια αρχή του Ηνωμένου Βασιλείου)

Graham Collins

Agricultural State Aid Adviser

Defra

8E, 9 Millbank

c/o Nobel House

17 Smith Square

London

United Kingdom

SW1P 3JR

----

(1)  a kormányrendelet szövege megtalálható a megadott Internet címen.

----

----

Έγγραφα COM εκτός των νομοθετικών προτάσεων που υιοθετήθηκαν από την Επιτροπή

(2005/C 146/03)

Τα κείμενα αυτά διατίθενται στην ιστοσελίδα EUR-Lex: http://europa.eu.int/eur-lex/lex/

----

II Προπαρασκευαστικές πράξεις

Επιτροπή

----

Νομοθετικές προτάσεις που υιοθετήθηκαν από την Επιτροπή

(2005/C 146/04)

Τα κείμενα αυτά διατίθενται στην ιστοσελίδα EUR-Lex: http://europa.eu.int/eur-lex/lex/

----

III Πληροφορίες

Επιτροπή

----

NO-Όσλο: Εκτέλεση τακτικών αεροπορικών πτήσεων

Προκήρυξη διαγωνισμού

(2005/C 146/05)

1.   Εισαγωγή: Με ισχύ από 1.4.2006 η Νορβηγία αποφάσισε να τροποποιήσει τις υποχρεώσεις παροχής δημόσιας υπηρεσίας όσον αφορά τις τακτικές περιφερειακές αεροπορικές πτήσεις δυνάμει του άρθρου 4.1 (α) του κανονισμού (ΕΟΚ) αριθ. 2408/92 του Συμβουλίου της 23.7.1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών (δημοσίευση στην ΕΕ και συμπλήρωμα του ΕΟΧ).

Εάν, εντός 2 μηνών από την καταληκτική ημερομηνία υποβολής των προσφορών (βλ. σημείο 6) κανένας αερομεταφορέας δεν έχει υποβάλλει στο Υπουργείο Μεταφορών και Επικοινωνιών στοιχεία που να αποδεικνύουν ότι έχει αρχίσει τακτικές πτήσεις από την 1.4.2006 σύμφωνα με την τροποποιημένη υποχρέωση παροχής δημόσιας υπηρεσίας που έχει επιβληθεί σε 1 ή περισσότερες από τις αεροπορικές γραμμές που αναφέρονται στο σημείο 2 της παρούσας, το Υπουργείο θα εφαρμόσει τη διαδικασία διαγωνισμού που προβλέπεται από το άρθρο 4.1 (δ) του κανονισμού (ΕΟΚ) αριθ. 2408/92, επιτρέποντας κατ' αυτόν τον τρόπο σε έναν μόνον αερομεταφορέα να έχει πρόσβαση από 1.4.2006 σε κάθε αεροπορική γραμμή που αναφέρεται στο τμήμα 2.

Στόχος της παρούσας είναι η υποβολή προσφορών που θα χρησιμοποιηθούν ως βάση για την άσκηση αυτού(-ών) του (των) αποκλειστικού(-ών) δικαιώματος(-ων).

Κατωτέρω αναπαράγονται τα πιο σημαντικά σημεία των όρων υποβολής των προσφορών. Η πλήρης πρόσκληση υποβολής προσφορών μπορεί να τηλεφορτωθεί από τη διεύθυνση http://www.odin.dep.no/sd/engelsk/aktuelt/tenders ή να παραληφθεί δωρεάν κατόπιν αίτησης στην ακόλουθη υπηρεσία:

Ministry of Transport and Communications, PO Box 8010 Dep, 0030 Όσλο, Νορβηγία. Τηλ.: (47) 22 24 83 53. Φαξ: (47) 22 24 56 09.

Όλοι οι υποψήφιοι οφείλουν να αποκτήσουν την πλήρη πρόσκληση υποβολής προσφορών.

2.   Υπηρεσίες που καλύπτονται από τον διαγωνισμό: Ο διαγωνισμός αφορά τακτικές πτήσεις από την 1.4.2006 έως τις 31.3.2009 σύμφωνα με τις υποχρεώσεις παροχής δημόσιας υπηρεσίας που αναφέρονται στο σημείο 1. Ο διαγωνισμός καλύπτει τις ακόλουθες αεροπορικές γραμμές και τις αντίστοιχες προσφορές:

Αεροπορική γραμμή 1: προσφορά 1) Lakselv–Tromsø.

Αεροπορική γραμμή 2: προσφορά 2) Andenes–Bodø, Andenes–Tromsø.

Αεροπορική γραμμή 3: προσφορά 3) Svolvær–Bodø.

Αεροπορική γραμμή 4: προσφορά 4) Leknes–Bodø.

Αεροπορική γραμμή 5: προσφορά 5) Røst–Bodø.

Αεροπορική γραμμή 6: προσφορά 6) Narvik (Framnes)–Bodø.

Αεροπορική γραμμή 7: προσφορά 7) Brønnøysund–Bodø, Brønnøysund–Trondheim.

Αεροπορική γραμμή 8: προσφορά 8) Sandnessjøen–Bodø, Sandnessjøen–Trondheim.

Αεροπορική γραμμή 9: προσφορά 9) Mo i Rana–Bodø, Mo i Rana–Trondheim, Mosjøen–Bodø, Mosjøen–Trondheim.

Αεροπορική γραμμή 10: προσφορά 10) Namsos–Trondheim, Rørvik–Trondheim.

Αεροπορική γραμμή 11: προσφορά 11) Florø–Oslo v.v., Florø–Bergen v.v.

Αεροπορική γραμμή 12: προσφορά 12) Førde–Oslo v.v., Førde–Bergen v.v.

Αεροπορική γραμμή 13: προσφορά 13) Sogndal–Oslo, Sogndal–Bergen.

Αεροπορική γραμμή 14: προσφορά 14) Sandane–Oslo, Sandane–Bergen, Ørsta-Volda–Oslo, Ørsta-Volda–Bergen.

Αεροπορική γραμμή 15: προσφορά 15) Fagernes–Oslo.

Αεροπορική γραμμή 16: προσφορά 16) Røros–Oslo.

Για καθεμιά από τις αεροπορικές γραμμές 1, 2, 3, 4, 5, 6, 7, 8, 9, 10, 12, 13 και 14 οι αερομεταφορείς καλούνται να υποβάλουν προσφορά για τους επιτρεπόμενους συνδυασμούς προσφορών, ιδίως εάν αυτό μειώνει τη συνολική απαιτούμενη αποζημίωση για τις εκάστοτε αεροπορικές γραμμές. Οι υποψήφιοι καλούνται επίσης να υποβάλουν προσφορά για κάθε αεροπορική γραμμή ξεχωριστά, σε περίπτωση που επιλεγούν μόνο για την εν λόγω αεροπορική γραμμή.

Επιτρέπονται οι ακόλουθοι συνδυασμοί:

αεροπορικές γραμμές 1 και 2,

αεροπορικές γραμμές 3 και 4,

αεροπορικές γραμμές 4 και 5,

αεροπορικές γραμμές 5 και 6,

αεροπορικές γραμμές 7 και 8,

αεροπορικές γραμμές 9 και 10,

αεροπορικές γραμμές 12, 13 και 14,

αεροπορικές γραμμές 13 και 14.

Σε περίπτωση που οι αερομεταφορείς επιθυμούν να υποβάλουν προσφορά για τους επιτρεπόμενους συνδυασμούς προσφορών, πρέπει να συμπεριλάβουν τους προϋπολογισμούς της προσφοράς για κάθε ξεχωριστή αεροπορική γραμμή. Ο προϋπολογισμός της προσφοράς θα πρέπει να αναφέρει σαφώς την κατανομή των εξόδων και των εσόδων που σχετίζονται με κάθε αεροπορική γραμμή του συνδυασμού και να ορίζουν επακριβώς την απαιτούμενη αποζημίωση για κάθε ξεχωριστή προσφορά.

Σε περίπτωση που ο αερομεταφορέας υποβάλλει προσφορά στην οποία η αίτηση αποζημίωσης αντιστοιχεί σε 0 (μηδέν) NOK (κορόνα Νορβηγίας), αυτό θα εκληφθεί ως επιθυμία του αερομεταφορέα να εκμεταλλεύεται την αεροπορική γραμμή σε αποκλειστική βάση αλλά χωρίς καμία αποζημίωση από το νορβηγικό κράτος.

3.   Συμμετοχή στο διαγωνισμό: Όλοι οι αερομεταφορείς που είναι κάτοχοι ισχύουσας άδειας εκμετάλλευσης δυνάμει του κανονισμού (ΕΟΚ) αριθ. 2407/92 του Συμβουλίου της 23.7.1992 περί της εκδόσεως αδειών των αερομεταφορέων έχουν δικαίωμα συμμετοχής στο διαγωνισμό (http://europa.eu.int/smartapi/cgi/sga_doc?smartapi!celexapi!prod!CELEXnumdoc&lg=EN&numdoc=31992R2407&model=guichett).

4.   Διαδικασία του διαγωνισμού: Ο παρών διαγωνισμός διέπεται από τις διατάξεις των υποπαραγράφων δ)-θ) του άρθρου 4.1 του κανονισμού (ΕΟΚ) αριθ. 2408/92 του Συμβουλίου και του σημείου 4 του νορβηγικού κανονισμού αριθ. 256 της 15.4.1994 σχετικά με τις διαδικασίες διαγωνισμών που συνδέονται με υποχρεώσεις παροχής δημόσιας υπηρεσίας για την εξασφάλιση της εφαρμογής του άρθρου 4 του κανονισμού (ΕΟΚ) αριθ. 2408/94 του Συμβουλίου.

Η κατακύρωση της σύμβασης θα πραγματοποιηθεί κατόπιν ανοικτού διαγωνισμού.

Το Υπουργείο Μεταφορών και Επικοινωνιών διατηρεί το δικαίωμα να διεξάγει περαιτέρω διαπραγματεύσεις σε περίπτωση υποβολής 1 μόνο προσφοράς εντός της προθεσμίας υποβολής των προσφορών ή σε περίπτωση που μόνο μ1ια προσφορά δεν απορριφθεί. Οι εν λόγω διαπραγματεύσεις θα διεξαχθούν σύμφωνα με τις επιβαλλόμενες υποχρεώσεις παροχής δημόσιας υπηρεσίας. Επιπλέον, τα συμβαλλόμενα μέρη δεν έχουν δικαίωμα να προβούν σε ουσιαστικές τροποποιήσεις των αρχικών όρων της σύμβασης κατά τη διάρκεια των εν λόγω διαπραγματεύσεων. Σε περίπτωση που οι εν λόγω διαπραγματεύσεις δεν οδηγήσουν σε αποδεκτή λύση, το Υπουργείο Μεταφορών και Επικοινωνιών διατηρεί το δικαίωμα να ακυρώσει ολόκληρη τη διαδικασία. Σε αυτήν την περίπτωση είναι δυνατόν να δημοσιευτεί νέα προκήρυξη διαγωνισμού με νέους όρους.

Το Υπουργείο Μεταφορών και Επικοινωνιών μπορεί να συνάψει συμβάσεις κατόπιν διαπραγματεύσεων χωρίς προηγούμενη δημοσίευση εφόσον δεν έχει υποβληθεί καμία προσφορά. Σε αυτήν την περίπτωση δεν πρέπει να γίνει καμία ουσιαστική τροποποίηση στις αρχικές υποχρεώσεις παροχής δημόσιας υπηρεσίας ή στους όρους της σύμβασης.

Σε περίπτωση που προκύψουν από το διαγωνισμό βάσιμοι λόγοι, το Υπουργείο Μεταφορών και Επικοινωνιών διατηρεί το δικαίωμα να απορρίψει το σύνολο των προσφορών.

Η προσφορά δεσμεύει τον υποψήφιο μέχρι τη λήξη της διαδικασίας του διαγωνισμού ή μέχρι την ανάθεση της σύμβασης.

5.   Διαγωνισμός: Ο διαγωνισμός θα πραγματοποιηθεί σύμφωνα με τις απαιτήσεις του σημείου 5 των όρων του διαγωνισμού, περιλαμβανομένων των απαιτήσεων που αναφέρονται στις υποχρεώσεις παροχής δημόσιας υπηρεσίας.

6.   Υποβολή προσφορών: Η προθεσμία υποβολής των προσφορών είναι η 21.7.2005, στις 17.00. Οι προσφορές πρέπει να υποβληθούν στο Υπουργείο Μεταφορών και Επικοινωνιών, στη διεύθυνση που αναφέρεται στο τμήμα 1, το αργότερο μέχρι τη λήξη της προθεσμίας υποβολής των προσφορών.

Οι προσφορές θα πρέπει είτε να παραδοθούν αυτοπροσώπως στη διεύθυνση των γραφείων του Υπουργείου Μεταφορών και Επικοινωνιών είτε να αποσταλούν μέσω ταχυδρομείου ή υπηρεσιών ταχυδιανομής.

Οι εκπρόθεσμες προσφορές θα απορριφθούν. Ωστόσο, οι προσφορές που θα παραληφθούν μετά τη λήξη της προθεσμίας υποβολής τους αλλά πριν την ημερομηνία αποσφράγισης δεν θα απορριφθούν, εφόσον αποδειχθεί ότι η αποστολή έγινε αρκετά νωρίς και ότι υπό κανονικές συνθήκες η προσφορά θα έπρεπε να έχει παραληφθεί πριν την λήξη της προθεσμίας. Η απόδειξη αποστολής είναι αποδεκτή ως αποδεικτικό στοιχείο για την παράδοση και τον χρόνο παράδοσης.

Όλες οι προσφορές πρέπει να κατατεθούν σε 3 (τρία) αντίτυπα.

7.   Ανάθεση σύμβασης: 

8.   Περίοδος της σύμβασης: Όλες οι συμβάσεις θα τεθούν σε ισχύ από την 1.4.2006 έως τις 31.3.2009. Η σύμβαση δεν έχει δυνατότητα ακύρωσης, εκτός των περιπτώσεων που περιγράφονται στις διατάξεις της σύμβασης που αναπαράγονται στο σημείο 11.

9.   Οικονομική αποζημίωση: Ο αερομεταφορέας δικαιούται οικονομική αποζημίωση από το Υπουργείο Μεταφορών και Επικοινωνιών δυνάμει της συμφωνίας του διαγωνισμού. Η αποζημίωση θα οριστεί για κάθε έτος εκμετάλλευσης.

Καμία προσαρμογή της αποζημίωσης δεν θα πραγματοποιηθεί το πρώτο έτος εκμετάλλευσης.

Για το δεύτερο και τρίτο έτος εκμετάλλευσης, η αποζημίωση θα υπολογιστεί εκ νέου με βάση την προσαρμογή των εσόδων και εξόδων εκμετάλλευσης του προϋπολογισμού της προσφοράς. Οι προσαρμογές αυτές πρέπει να πραγματοποιηθούν εντός των ορίων του δείκτη τιμών καταναλωτή για τη δωδεκάμηνη περίοδο που λήγει στις 15 Φεβρουαρίου του αντίστοιχου έτους, όπως ορίζεται από τη Στατιστική Υπηρεσία της Νορβηγίας.

Η αποζημίωση δεν θα υποστεί καμία αλλαγή ως αποτέλεσμα της προσαρμογής του όγκου παραγωγής προς τα πάνω ή προς τα κάτω δυνάμει της δεύτερης παραγράφου του σημείου 5.1 των όρων της σύμβασης.

Αυτό υπόκειται στη διάταξη σύμφωνα με την οποία το νορβηγικό κοινοβούλιο (Storting), κατά την ψήφιση του ετήσιου προϋπολογισμού του, διαθέτει τα απαραίτητα κονδύλια στο Υπουργείο Μεταφορών και Επικοινωνιών για την κάλυψη των απαιτήσεων αποζημίωσης.

Ο αερομεταφορέας δικαιούται κάθε εσόδου που προκύπτει από την παροχή της εν λόγω υπηρεσίας. Εάν τα έσοδα είναι μεγαλύτερα ή τα έξοδα είναι μικρότερα από την τιμή στην οποία βασίζεται ο προϋπολογισμός της προσφοράς, ο αερομεταφορέας δικαιούται να κρατήσει το υπόλοιπο. Αντιστοίχως, το Υπουργείο Μεταφορών και Επικοινωνιών δεν υποχρεούται να καλύψει τυχόν αρνητικό υπόλοιπο σε σχέση με τον προϋπολογισμό της προσφοράς.

Όλες οι δημόσιες κρατήσεις, περιλαμβανομένων των κρατήσεων στον τομέα της αεροπορίας, επιβαρύνουν τον αερομεταφορέα.

Με την επιφύλαξη οποιασδήποτε προσφυγής για αποζημίωση, η οικονομική αποζημίωση μειώνεται κατ' αναλογία προς τον συνολικό αριθμό πτήσεων που ακυρώθηκαν για λόγους για τους οποίους ευθύνεται άμεσα ο αερομεταφορέας, εάν ο αριθμός των πτήσεων που ακυρώθηκαν για τους λόγους αυτούς κατά τη διάρκεια ενός έτους εκμετάλλευσης υπερβαίνει το 1,5 % του προγραμματισμένου αριθμού πτήσεων σύμφωνα με το εγκεκριμένο χρονοδιάγραμμα.

10.   Επαναδιαπραγμάτευση: Σε περίπτωση που κατά τη διάρκεια της συμβατικής περιόδου προκύψουν υλικές ή απρόβλεπτες αλλαγές στoυς όρους στους οποίους βασίζεται η σύμβαση, κάθε συμβαλλόμενο μέρος έχει δικαίωμα να ζητήσει τη διεξαγωγή διαπραγματεύσεων για την αναθεώρηση της σύμβασης. Το εν λόγω αίτημα πρέπει να πραγματοποιηθεί το αργότερο 1 μήνα μετά την αλλαγή.

Οι υλικές αλλαγές στις δημόσιες κρατήσεις οι οποίες επιβαρύνουν τον αερομεταφορέα αποτελούν σε κάθε περίπτωση αιτία επαναδιαπραγμάτευσης.

Σε περίπτωση που νέες θεσμικές ή ρυθμιστικές απαιτήσεις ή εντολές της Υπηρεσίας Πολιτικής Αεροπορίας οδηγήσουν στην υποχρέωση χρήσης ενός αερολιμένα με διαφορετικό τρόπο από εκείνον που είχε αρχικά ανατεθεί στον αερομεταφορέα, τα συμβαλλόμενα μέρη θα προσπαθήσουν να διαπραγματευθούν τροποποιήσεις της σύμβασης που θα επιτρέπουν στον αερομεταφορέα να συνεχίσει την παροχή των υπηρεσιών για την υπόλοιπη συμβατική περίοδο. Εάν τα συμβαλλόμενα μέρη δεν καταλήξουν σε συμφωνία, ο αερομεταφορέας δικαιούται αποζημίωση σύμφωνα με τους κανόνες που αφορούν την παύση λειτουργίας ή το κλείσιμο (σημείο 11) στο βαθμό που οι κανόνες αυτοί έχουν δυνατότητα εφαρμογής.

11.   Ακύρωση της σύμβασης κατόπιν παραβίασης της σύμβασης και απρόβλεπτων αλλαγών σε σημαντικούς όρους: Βάσει των διατάξεων του νόμου περί αφερεγγυότητας, το Υπουργείο Μεταφορών και Επικοινωνιών μπορεί να ακυρώσει τη σύμβαση με άμεση ισχύ, εάν ο αερομεταφορέας καταστεί αφερέγγυος, κινήσει διαδικασία εκκαθάρισης, κηρύξει πτώχευση ή υπόκειται σε οιαδήποτε άλλη κατάσταση που προβλέπεται στη δεύτερη παράγραφο του σημείου 14 του νορβηγικού κανονισμού αριθ. 256 του Απριλίου 1994.

Το Υπουργείο Μεταφορών και Επικοινωνιών μπορεί να ακυρώσει τη σύμβαση με άμεση ισχύ, εάν ο αερομεταφορέας χάσει ή δεν είναι σε θέση να ανανεώσει την άδειά του.

Εάν ο αερομεταφορέας, λόγω ανωτέρας βίας ή άλλων περιστάσεων τις οποίες δεν δύναται να ελέγξει, δεν είναι σε θέση να εκπληρώσει τις συμβατικές του υποχρεώσεις για χρονικό διάστημα που υπερβαίνει τους 4 από τους 6 τελευταίους μήνες, η σύμβαση μπορεί να ακυρωθεί και από τα 2 μέρη με γραπτή ειδοποίηση 1 μηνός.

Σε περίπτωση που το νορβηγικό κοινοβούλιο (Storting) αποφασίσει να κλείσει έναν αερολιμένα ή εάν κάποιος αερολιμένας κλείσει κατόπιν εντολής της Υπηρεσίας Πολιτικής Αεροπορίας, οι συμβατικές υποχρεώσεις των μερών παύουν να ισχύουν από τη στιγμή που ο αερολιμένας τεθεί εκτός λειτουργίας ή κλείσει.

Εάν η περίοδος μεταξύ της ενημέρωσης του αερομεταφορέα σχετικά με την παύση λειτουργίας ή το κλείσιμο του αερολιμένα και την ημερομηνία παύσης λειτουργίας ή κλεισίματος υπερβαίνει το 1 έτος, ο αερομεταφορέας δεν δικαιούται αποζημίωση για τυχόν οικονομικές απώλειες που θα προκύψουν ως αποτέλεσμα της λήξης της σύμβασης. Εάν η εν λόγω περίοδος είναι μικρότερη του 1 έτους, ο αερομεταφορέας δικαιούται αποζημίωση που θα τον θέσει στην οικονομική κατάσταση που θα βρισκόταν εάν οι υπηρεσίες συνεχίζονταν για 1 έτος από την ημερομηνία ενημέρωσης σχετικά με την παύση λειτουργίας ή το κλείσιμο, ή εναλλακτικά έως τις 31.3.2009 εάν η ημερομηνία αυτή προηγείται.

Σε περίπτωση υλικής παραβίασης της σύμβασης, η σύμβαση μπορεί να ακυρωθεί με άμεση ισχύ από το άλλο μέρος.

----